Gustav Robert Kirchhoff - Wikipedija, prosta enciklopedija

# Gustav Robert Kirchhoff

### Iz Wikipedije, proste enciklopedije

Gustav Robert Kirchhoff, nemški fizik, * 12. marec 1824, Königsberg, Vzhodna Prusija, (sedaj Kaliningrad, Rusija), † 17. oktober 1887, Berlin, Nemčija.

## [uredi] Življenje in delo

Kirchoff je bil sin pravnika Friedricha Kirchhoffa in Johanne Henriette Wittkejeve. Študiral je na Albertovi univerzi v Königsbergu, kjer je diplomiral leta 1847. Poročil se je s Claro Richelotovo, hčerko svojega profesorja matematike Friedricha Richelota. Istega leta je odšel v Berlin, kjer je ostal, dokler ni dobil profesorskega mesta v Breslauu, (danes Wroclaw).

Kasneje je bil profesor fizike na Univerzah v Heidelbergu in Berlinu. V elektriki sta znana njegova izreka, Kirchhoffova izreka za mreže, ki ju je odkril leta 1845 še kot študent. Nanašata se na porazdelitev električne napetosti v električnih krogih.

Z Bunsenom velja za utemeljitelja spektralne analize. Leta 1859 sta skonstruirala prvi spektrograf na prizmo. Tega leta je s takšnim postopkom Bunsen pravilno pojasnil Fraunhoferjeve absorbcijske črte v Sončevem spektru. Leta 1860 sta z istim postopkom odkrila nova kemijska elementa rubidij in cezij. Po tem postopku se snov, ki jo proučujemo, pričvrsti na platinasto žico, se z Bunsenovim gorilnikom žari in opazuje s spektrografom. Po Fresnelu je razvil Huygensovo valovno načelo. Delal je pomembne raziskave prenosa toplotnega sevanja. Leta 1859 je oblikoval zakon o toplotnem sevanju in ga leta 1861 dokazal. Leta 1862 je skoval izraz sevanje »črnega telesa«.

## [uredi] Glej tudi

- seznam nemških fizikov

## [uredi] Zunanje povezave

- Stran o Gustavu Robertu Kirchhoffu Univerze St Andrews (v angleščini)

Vzpostavljeno iz »http://sl.wikipedia.org../../../g/u/s/Gustav_Robert_Kirchhoff_9133.html«

Kategorije: Rojeni leta 1824 | Umrli leta 1887 | Nemški fiziki | Predavatelji na Univerzi v Heidelbergu | Predavatelji na Univerzi v Berlinu | Gustav Robert Kirchhoff

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Dansk
- Deutsch
- English
- Español
- Euskara
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Nederlands
- Polski
- Português
- Română
- Русский
- Srpskohrvatski / Српскохрватски
- Slovenčina
- Српски / Srpski
- Svenska
- 中文